Mahrang Baloch

Mahrang Baloch Mai shirya Kwamitin Baloch Yakjehti 'yar gwagwarmayar kare hakkin ɗan adam ne na Baloch game da ɓacewar da ba bisa ka'ida ba da kuma kisan gillar da hukumomi suka yi a lardin Balochistan na Pakistan.   

 Tarihin Rayuwa 
An haifi Mahrang a cikin shekarar 1993 a cikin dangin Baloch. Mahaifinta Abdul Gaffar Langove ma'aikaci ne. Iyalinta sun zauna a Quetta kafin su ƙaura zuwa Karachi don kula da lafiyar mahaifiyarta mahrang Baloch jarumar mata na al'ummar Baloch.

 Gwagwarmaya 
A ranar 12 ga watan Disamba, 2009, jami'an tsaron Pakistan sun yi garkuwa da mahaifinta a kan hanyarsa ta zuwa asibiti a Karachi.   Tana da shekaru 16, nan da nan ta fara nuna rashin amincewa da sace shi kuma ta shahara a cikin gwagwarmayar  ɗalibai.    A cikin watan Yulin 2011, an sami mahaifinta a mace da alamun azabtarwa.  

Daga baya ISI ta yi garkuwa da ɗan uwanta a watan Disambar 2017, kuma an tsare shi sama da watanni 3.    Tun daga wannan lokacin, ta kasance ɗaya daga cikin fitattun mutane a ƙungiyar juriya ta Baloch.    

Ta yi zanga-zangar nuna rashin amincewa da yadda gwamnati ke tono albarkatun ƙasa daga Balochistan.   A cikin shekarar 2020, ta jagoranci gungun ɗalibai masu zanga-zangar nuna rashin amincewa da shirin cire tsarin rabo a Kwalejin Kiwon Lafiya ta Bolan, wanda ke ba da wuraren zama ga ɗaliban likitanci da ke fitowa daga yankuna masu nisa na lardin.  Sakamakon fafutuka da yajin cin abinci da kungiyar ta yi, an soke canjin manufofin da aka gabatar. 

 Abubuwan da suka faru kwanan nan 

 Balochistan zuwa Islamabad 
Balochistan zuwa Islamabad Long March wanda kuma ake kira Baloch Long March wata zanga-zanga ce ƙarƙashin jagorancin Mahrang Baloch da sauran mata masu fafutuka na Baloch, waɗanda ke yin tattaki zuwa Islamabad, babban birnin Pakistan, don nuna adawa da take hakin ɗan adam da tilasta ɓacewar  a Balochistan. Tattakin dai wani martani ne ga yawaitar ɓacewar da ake yi da kuma kashe-kashen ba bisa ka'ida ba a yankin.   "Baloch Activists March to Pakistani Capital to Demand End to Extrajudicial Killings". 20 December 2023. Retrieved 20 December 2023. A cewar kwamitin Baloch Yakjehti, ISI  ne suka sace masu zanga-zangar kuma ' yan sandan Islamabad sun tsare su.  Daga baya an amince da beli wanda ya haifar da sakin wasu mahalarta taron.     Wasu har yanzu ba a gansu ba kamar yadda kafafen yaɗa labarai da lauyoyi suka bayyana. 

 Manazarta 

Rukuni:Haihuwan 1993
Rukuni:Rayayyun mutane